
CRNA GORA
JU OŠ “Sutjeska” Podgorica


Broj: 1246
Podgorica, 11.07.2022. godine

U skladu sa odredbama člana 95 Zakona o javnim nabavkama (“Službeni list Crne Gore”, br. 074/19), Komisija za sprovođenje postupka javne nabavke dostavlja

POJAŠNJENJE
Tenderske dokumentacije broj 1230 od 07.07.2022. godine za otvoreni postupak javne nabavke usluge Organizovanje đačke ekskurzije za učenike IX razreda za školsku 2022/2023 godinu

Privredni subjekat se dana 07.07.2022.godine obratio Naručiocu putem ESJN-a zahtjevom za pojašnjenje tenderske dokumentacije:

Pitanje br. 1.
Molim Vas  da nam pojasnite koja je svrha standarda ISO/IEC 27701, koja se odnosi na privatnost i standarda ISO 14001 koji se odnosi na ekologiju. Kada je javna nabavka organizovanje ekskurzije. 
Naručilac daje sljedeće pojašnjenje:
Odgovor br.1.
Naručilac je predmetnom tenderskom dokumentacijom u uslovima za učešće u postupku i zahtjevima u pogledu načina izvršavanja predmeta javne nabavke zahtijevao dokaz odnosno sertifikat koji izdaju akreditovana sertifikaciona tijela o ispunjavanju uslova kvaliteta predmeta javne nabavke. Naručilac je zahtijevao sljedeće sertifikate:
ISO/IEC 27701 : 2019 ,  ISO 14001 : 2015
ISO/IEC 27701 : 2019 je međunarodni standard koji pruža međunarodni pristup zaštiti privatnosti kao komponenti bezbjednosti informacija. Ovaj međunarodni standard predstavlja proširenje zaštite privatnosti sa standarda  ISO/IEC 27001 i ISO/IEC  27002 i pruža dodatne smjernice za zaštitu privatnosti na koje potencijalno može uticati prikupljanje i obrada podataka o ličnosti. 
Prednosti implementacije ovog međunarodnog standrada su: zaštita povjerljivih ličnih informacija  i svođenje rizika na najmanju moguću mjeru, identifikacija rizika, uspostavljanje kontrola za upravljanje rizicima, pouzdana i bezbjedna razmjena ličnih informacija.
Dakle, u pitanju je međunarodni standard za upravljanje bezbjednošću informacijama. Upravljanje informacijama o privatnosti obuhvata metode koje organizacija implementira u dijelu prikupljanja, obrade, skladištenja i uništenja ličnih podataka. Lični podaci su podaci koji se mogu koristiti za konkretnu identifikaciju osobe. To su podaci o ličnosti. Ove podaci mogu da obuhvataju ime i prezime pojedinca, adresu, datum rođenja, jedinstveni matični broj građana, broj telefona, e-mail adresu, broj nacionalnog osiguranja itd. Informacije a samim tim i lične informacije predstavljaju životnu snagu kompanije i one mogu imati više pojavnih oblika: mogu biti prezentovane na papiru, elektronski, mogu biti poslate poštom, elektronskim sredstvima, mogu biti pomenute u razgovoru, i slično.
ISO/IEC : 2019 je impresivan način da se svim zainteresovanim stejkholderima pošalje poruka da organizacije, koje posjeduju ovaj sertifikat, imaju uspostavljan mehanizam za čuvanje ličnih podataka i da je taj mehanizam bezbjedan.
U kontekstu predmeta javne nabavke a to je „Organizovanje đačke ekskurzije za učenike IX razreda”, Naručilac je zahtijevanjem ovog standarda želio da zaštiti lične podatke učenika tj. djece koji će se naći u posjedu potencijalno izabranog najpovoljnijeg ponuđača i izvršioca predmetne javne nabavke usluga. To nadalje znači da, kompanije koje  u svom poslovanju posjeduju ovaj sertifikat, šalju jasnu poruku zainteresovanim stejkholderima, u ovom slučaju osnovnoj školi, da imaju implementirane mehanizme zaštite ličnih podataka budućih korisnika njihovih usluga i da su lične informacije koje obrađuju bezbjedne. 
Ovaj zahtjev naručilac pravno crpi iz stava 1 član 114 Zakona o javnim nabavkama (”Službeni list Crne Gore” br.074/19) „Naručilac može tenderskom dokumentacijom da zahtijeva dostavljanje dokaza odnosno sertifikata, koje izdaju akreditovana sertifikaciona tijela o ispunjavanju kvaliteta predmeta nabavke i zaštite životne sredine”.
ISO 14001 : 2015 je međunarodni standarad koji obezbjeđuje okvir za zaštitu životne sredine  i navodi zahtjeve za sistem menadžmenta životnom sredinom. Zahtjevi navedeni u standardu pomažu organizaciji da ostvari predviđene ishode  koji, u skladu sa politikom kompanije, obuhvataju poboljšanje performansi životne sredine. Sistematičan pristup menadžmentu životnom sredinom može obezbjediti informacije koje mogu doprinijeti održivom razvoju organizacije. Prednosti  efikasnog sistema menadžmenta  životnom sredinom su: postizanje ciljeva životne sredine, unapređenje performansi životne sredine, prevencija ili smanjenje štetnih uticaja na životnu sredinu, ublažavanje potencijalno štetnog efekta stanja životne sredine  na kompaniju, primjena zakona i propisa iz oblasti zaštite životne sredine, uticaj na način projektovanja proizvoda, distribuciju, korišćenje i odlaganje i saopštavanje informacija o životnoj sredini zainteresovanim stranama. 
Dakle, u pitanju je standard koji poboljšava ekološke, održive i operativne performanse organizacije.
U kontekstu predmeta javne nabavke a to je „Organizovanje đačke ekskurzije za učenike IX razreda”, naručilac je zahtijevanjem ovog standarda želio pozitivno da utiče na zaštitu životne sredine. Obzirom  da proces organizovanja đačke ekskurzije podrazumijeva i prevoz djece koja tokom putovanja proizvode dosta otpada (otpad od hrane, razne limenke i druga ambalaža, sanitarni otpad koji se proizvodi prilikom dezinfekcije ruku i ostali otpad), naručilac je zahtijevanjem ovog standarda želio da adekvatno utiče na smanjivanje negativnog uticaja na životnu sredinu jer kompanije koje posjeduju ovaj standard imaju implementirane procedure za upravljanje ovom vrstom otpada.
Ovaj zahtjev naručilac pravno crpi iz stava 1 član 114 Zakona o javnim nabavkama (”Službeni list Crne Gore” br.074/19) „Naručilac može tenderskom dokumentacijom da zahtijeva dostavljanje dokaza odnosno sertifikata, koje izdaju akreditovana sertifikaciona tijela o ispunjavanju kvaliteta predmeta nabavke i zaštite životne sredine”.
Pitanje br.2.
Ako je zakonska obaveza primjena ovih standarda zašto to nemaju sve javne nabavke iz ove grupe? (organizovanje đačke ekskurzije).
Naručilac daje sljedeće pojašnjenje:
Odgovor br.2
Tokom postupka  javne nabavke roba, usluga ili radova, zakonsko pravo svakog naručioca je da na najbolji mogući način zaštiti sebe kao naručioca, uz poštovanje odredbi ZJN.
Podsjećamo, član 114 zakona o javnim nabavkama („Službeni list Crne Gore” br.074/19) daje mogućnost da naručilac zahtijeva sertifikate koje izdaju akreditovana sertifikaciona tijela o ispunjavanju uslova kvaliteta predmeta javne nabavke i zaštite životne sredine. Dakle, ovi zahtijevi nijesu zakonom obavezni ali zakon daje mogućnost da ih  naručilac zahtijeva.
JU OŠ „Sutjeska” – Podgorica je iskoristila tu zakonsku mogućnost.
Komisija za sprovođenje postupka javne nabavke
1.Sanela Bašuljević, predsjednik
                                                                   2.Milena Kuč, član   

